Робърт Бърнс
Робърт Бърнс () е шотландски поет, сред основоположниците на романтизма.

Той е смятан за национален поет на Шотландия и годишнината от рождението му се отбелязва по-широко от официалния национален празник на страната, денят на Свети Андрей. Стихотворението му „Scots Wha Hae“ дълго време служи за неофициален национален химн на Шотландия.

Бърнс е най-известният поет, писал на шотландски език, въпреки че голяма част от творчеството му е на английски език и на междинен шотландски диалект, по-разбираем за хората извън Шотландия. Освен оригиналното си творчество, Бърнс събира народни песни от цяла Шотландия, като често ги преработва и адаптира.

Външни препратки 
 Произведения на Робърт Бърнс
  
  

Поети на Романтизма
Шотландски поети
Шотландски историци
Британски фолклористи
Британски масони